Midt- og Vestjyllands Politi afblæser efterlysningen af 18-årige Nikita fra Hejring vest for Hobro. Hun blev fundet sent mandag aften.

Midt- og Vestjyllands Politi efterlyste mandag aften en 18-årig pige fra Hejring ved navnet Nikita, der forlod sit hjem søndag aften uden at sige, hvor hun gik hen. Nikita kunne ifølge politiets oplysninger ikke selv finde rundt, og hun tager ikke kontakt til fremmede. Hun er mentalt tilbagestående, hvilket betyder, at hun ikke er specielt social, og ikke nødvendigvis agerer som en 18-årig. Heldigvis blev den 18-årige pige fundet i god behold omkring midnatstid mandag aften. - Hun var hos en bekendt, så der var heldigvis ikke sket hende noget, siger vagtchef hos Midt- og Vestjyllands Politi, Carsten Henriksen, til TV MidtVest.